Olaf Ditlev-Simonsen
Store norske leksikon,Teknologi og industri,Transport,Sjøfart og skipsindustri,Skipsfartsnæring,Redere og biografier i sjøfarten
Olaf Ditlev-Simonsen var en norsk skipsreder. Han reiste til sjøs som ung, ble skipsfører og i 1898 medinnehaver av rederifirmaet John P. Pedersen & Søn i Oslo, senere også av andre rederier.
Ditlev-Simonsen var formann i Christiania rederiforening fra 1911 til 1915, i Norsk sjøfartsmuseums styre fra 1922 til 1933, og sørget i 1937 for innsamlingen til museets nye anlegg på Bygdøy. Han var i flere år medlem av Oslo bystyre, og var viseordfører fra 1914 til 1915, i tillegg til en rekke andre verv innen- og utenfor skipsfartsnæringen. I 1945 ga han ut memoarene En sjøgutt ser tilbake. Les mer i Store norske leksikon Olaf Ditlev-Simonsen i Norsk biografisk leksikon norsk skipsfartshistorie